section_heading: Počeci
paragraph_text: Nakon oporavka, osvaja Državno juniorsko prvenstvo 1983. i 1984. Prvo međunarodno iskustvo stječe na omladinskim igrama u istočnom Berlinu i Maturinu (Venezuela) gdje osvaja oba turnira. Tako je njegov trener, Alcides Sagarra, stvorio boksača dovoljno dobrog da je već sa 17 godina uvršten u kubansku boksačku reprezentaciju. Na Svjetskom juniorskom prvenstvu u Bukureštu, Savón osvaja zlato u finalnoj borbi protiv Poljaka Andrzeja Golote.